ອິນ​ໂດ​ເນ​ເຊຍ ເພີ້ມການ​ສືບ​ສວນ​ສອບ​ສວນ ຫຼັງ​ຈາກ ​ກຸ່ມ​ຫົ​ວ​ຮຸນ​ແຮງ ໂຈມ​ຕີ ຕຳຫຼວດ
ມື​ປືນຫ້າ​ຄົນ​ ໄດ້​ດັກ​ສະ​ກັດ​ໂຈມ​ຕີ​ ແລະ​ຈັບ​ໂຕ​ຊາວ​ບ້ານ ແລະ​ຕຳ​ຫຼວດ​ຈຳ​ນວນ​ນຶ່ງ ​ໄວ້​ເປັນ​ໂຕ​ປະກັນ. 
ຕຳຫຼວດໃນເຂດພາກກາງຂອງເກາະຊູລາເວສີຂອງອິນໂດເນເຊຍ ກ່າວວ່າ ຕົນຍັງສືບ ຕໍ່ຕາມລ່າຫາສະມາຊິກກຸ່ມຫົວຮຸນແຮງທີ່ສົງໄສວ່າໂຈມຕີຕຳຫຼວດໃນເຂດທ້ອງຖິ່ນ ເມື່ອ ອາທິດແລ້ວນີ້ ເຈົ້າໜ້າທີ່ໃນແຂວງຊູລາເວສີ ກ່າວໃນວັນອາທິດທີ່ຜ່ານມານີ້ວ່າ ການໂຈມຕີທີ່ເຮັດໃຫ້ ຕຳຫຼວດຄົນນຶ່ງເສຍຊີວິດ ແມ່ນເປັນນ້ຳມືຂອງພວກທີ່ຮູ້ກັນໃນຊື່ ກຸ່ມມູຈາຮີດິນໃນພາກ ຕາເວັນອອກອິນໂດເນເຊຍ ຫຼື MIT ມືປືນຫ້າຄົນໄດ້ດັກສະກັດໂຈມຕີແລະຈັບໂຕຊາວບ້ານແລະຕຳຫຼວດຈຳນວນນຶ່ງໄວ້ ເປັນໂຕປະກັນ ອີງຕາມຕຳຫຼວດໃນທ້ອງຖິ່ນແລ້ວ ພວກເຈົ້າໜ້າທີ່ຫາກໍກັບມາຈາກ ການໄປສູດມົນທີ່ວັດສາສະໜາອິສລາມນ້ອຍໆແຫ່ງນຶ່ງ ທີ່ບ້ານຊູລາບັງກາ ໃນເຂດ ພາກກາງຂອງເກາະຊູລາເວສີ ເຈົ້າໜ້າທີ່ໃນທ້ອງຖິ່ນກ່າວວ່າ ພວກໂຈມຕີໄດ້ພາກັນຫລົບໜີໄປໃນທັນທີຈາກບ່ອນ ທີ່ເກີດເຫດ ຜູ້ບັນຊາການຕຳຫຼວດໃນເຂດພາກກາງຂອງເກາະຊູລາເວສີ ທ່ານຊູເກັງ ເລສຕາຣີ ກ່າວວ່າ “ສະມາຊິກຂອງພວກເຮົາຜູ້ທີ່ຢູ່ໃນອີກຫ້ອງນຶ່ງຂອງປ້ອມຕຳຫຼວດ ມີໂອກາດ ຕໍ່ສູ້ຄືນ ແລະໄດ້ຮ້ອງຂໍການຊ່ວຍເຫຼືອ ຈາກປ້ອມຕຳຫຼວດທີ່ຢູ່ໃກ້ສຸດ ຜົນກໍຄືວ່າ ນຶ່ງ ໃນພວກເຈົ້າໜ້າທີ່ ຊຶ່ງພວມປະຕິບັດງານຢູ່ທີ່ປ້ອມດັ່ງກ່າວ ທີ່ມີຊື່ວ່າ ມູຣາມັດ ແຊພູລ ມູໂດລີ ໄດ້ຖືກຂ້າຕາຍ ” ມີລາຍງານວ່າ ພວກໂຕປະກັນສາມາດພາກັນຫລົບໄປຈາກບ່ອນເກີດເຫດໃນຂະນະ ທີ່ພວກຫົວຮຸນແຮງຍິງຕໍ່ສູ້ກັບຕຳຫຼວດຢູ່ນັ້ນ